તા 10 અને 11 દરમિયાન કોઈ નવી જવાબદારી મળી શકે છે. રોજિંદી આવક સારી રહેશે તેમજ ગેરસમજ દૂર થશે. મનનું ધાર્યું કાર્ય પાર પડશે. આપનામાં પહેલાથી વધુ સિદ્ધાંતવાદી અને બહોળો દૃષ્ટિકોણ રહેશે. તમે લોકોની નજીવી ભુલો અવગણીને માફ કરવાની નીતિ પણ અપનાવશો. ખાસ કરીને વ્યવસાયિકોને તેમના કર્મચારીઓ પ્રત્યે આ વર્તનનો અહેસાસ થશે. સ્વાસ્થ્યમાં સુધારો આવશે. તા 11 થી બુધ આપની રાશિથી નવમાં સ્થાનમાં ભ્રમણ કરશે. આ સમયમાં કામકાજમાં તમે વ્યસ્ત રહેશો. સગા સ્નેહીઓ સાથે અણબનાવ થઇ શકે છે. મુસાફરીનું આયોજન પણ થઈ શકે છે પરંતુ તેના માટે તૈયારી કરીને જવું હિતાવહ રહેશે અન્યથા રસ્તામાં અવગડતા અને મુશ્કેલીનો સામનો કરવો પડશે. તા 12 અને 13 દરમિયાન અચાનક કોઈ પરેશાની આવી શકે છે. પોતાના ગુસ્સા અને અજંપા પર નિયંત્રણ રાખવું. મહત્ત્વપૂર્ણ કાર્યમાં આપનાથી ખોટો નિર્ણય લેવાઈ જવાની સંભાવના હોવાથી પ્રોફેશનલ મોરચે અથવા આર્થિક અને રોકાણ બાબતે શક્ય હોય ત્યાં સુધી નિર્ણય ન લેવો. આ સમય શક્ય હોય તો એકાંતમાં વિતાવજો. સમાજમાં તમારી નિંદા થઇ શકે છે. તા 14 અને 15 દરમિયાન ઉત્સાહ અને જોશથી કાર્ય કરશો. રાજકીય કાર્યોમાં પરિસ્થિતિ આપના પક્ષમાં રહેશે. તા 16ના રોજ માંગલિક કાર્યનું આયોજન કરશો. તા 16 થી સૂર્ય આપની રાશિથી નવમાં સ્થાનમાં ભ્રમણ કરશે જે આપનો લાભેશ પણ છે માટે આપના કાર્યમાં પરિશ્રમ વધશે પરંતુ પણ સફળતા પણ મળશે.